FI Euroopan unionin virallinen lehti L 63/17

KOMISSION ASETUS (EY) N:o 394/2005,

annettu 8 päivänä maaliskuuta 2005,

yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädetyn tilatukijärjestelmän täytäntöönpanoa koskevista yksityiskohtaisista säännöistä annetun asetuksen (EY) N:o 795/2004 muuttamisesta ja asetuksesta (EY) N:o 1782/2003 poikkeamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 145 artiklan c, d ja q alakohdan,

sekä katsoo seuraavaa:

(1) Komission asetuksella (EY) N:o 795/2004 (2) vahvistetaan vuodesta 2005 sovellettavan tilatukijärjestelmän täytäntöönpanoa koskevat säännöt. Järjestelmän hallinnollinen ja toiminnallinen täytäntöönpano, joka on alkanut kansallisella tasolla tältä pohjalta, on osoittanut, että eräistä järjestelmään liittyvistä näkökohdista olisi annettava lisää yksityiskohtaisia sääntöjä ja että eräitä nykyisiä sääntöjä on syytä selventää ja mukauttaa.

(2) Erityisesti on tarpeen täsmentää monivuotisten kasvien määritelmän soveltamista kesannoitavan maan tukikelpoisuusedellytysten yhteydessä ja asetuksen (EY) N:o 1782/2003 88 artiklassa tarkoitetun energiakasvien tukijärjestelmän yhteydessä.

(3) Hallinnollisista syistä ja tukioikeuksien murto-osien syntymisen rajoittamiseksi vain tarpeelliseen asetuksen (EY) N:o 795/2004 3 artiklan 4 kohdassa säädetään, että kun kyseessä on siirto, kaikki olemassa olevat tukioikeuksien murto-osat olisi käytettävä ennen olemassa olevan tukioikeuden jakamista osiin. On aiheellista täsmentää, että kyseisen säännöksen olisi viitattava samanlaatuisten tukioikeuksien, kuten tavanomaisten tukioikeuksien, kesannointioikeuksien tai oikeuksien, joihin liittyy lupa asetuksen (EY) N:o 1782/2003 60 artiklan mukaisesti, olemassa oleviin murto-osiin.

(4) Asetuksen (EY) N:o 795/2004 7 artiklan 6 kohdan mukaisesti viljelijöihin, jotka ovat antaneet vuokralle tai myyneet hehtaareita, ei sovelleta mainitussa artiklassa säädettyä järjestelmää. Niin kauan kuin vastaavan hehtaarimäärän ostaminen ja myyminen tai vuokraaminen ei vaaranna kyseistä järjestelmää, olisi säädettävä, että sitä sovelletaan myös mainittuihin tapauksiin.

(5) Asetuksen (EY) N:o 795/2004 10 artiklassa säädetään, että osa viitemäärästä palautetaan erityistapauksissa kansalliseen varantoon. Hallinnollisista syistä on aiheellista antaa jäsenvaltioiden soveltaa tällaista vähennystä määriteltävän enimmäismäärän ylittävään osaan.

(6) Asetuksen (EY) N:o 795/2004 21 artiklan 4 kohdassa vuokrasopimusta pidetään maan hankintana investointitarkoituksessa. Myös vuokrasopimuksen muodossa tehdyt investoinnit tuotantokapasiteettiin olisi otettava huomioon.

(7) Asetuksen (EY) N:o 795/2004 22 artiklan 2 kohdan tarkoituksena on ottaa huomioon sellaisten viljelijöiden tapaukset, jotka ovat erityisessä tilanteessa sen vuoksi, että he ovat ostaneet maata, joka on ollut vuokrattuna viitejakson aikana. On aiheellista täsmentää säännöksen soveltamisala määrittelemällä huomioon otettavat vuokraamisedellytykset.

(8) Asetuksen (EY) N:o 1782/2003 46 artiklan 2 kohdan toisessa alakohdassa säädetään, että ylivoimaisia esteitä tai poikkeuksellisia olosuhteita lukuun ottamatta viljelijä voi siirtää tukioikeutensa ilman maa-alaa vasta sitten, kun hän on käyttänyt mainitun asetuksen 44 artiklan mukaisesti vähintään 80 prosenttia tukioikeuksistaan vähintään yhden kalenterivuoden aikana, tai kun hän on luovuttanut vapaaehtoisesti kansalliseen varantoon kaikki tukioikeudet, joita hän ei ole käyttänyt tilatukijärjestelmän ensimmäisen soveltamisvuoden aikana. On aiheellista määritellä kyseisen säännöksen soveltamisedellytykset.

(9) Asetus (EY) N:o 795/2004 olisi sen vuoksi muutettava.

(10) Asetuksen (EY) N:o 1782/2003 51 artikla, sellaisena kuin se on muutettuna asetuksella (EY) N:o 864/2004 (3), antaa jäsenvaltioille luvan sallia kerääjäkasvien viljelyn tukikelpoisilla hehtaareilla enintään kolmen kuukauden pituisena ajanjaksona, joka alkaa kunakin vuonna 15 päivänä elokuuta. Kun otetaan huomioon, että tällaiset menettelyt ovat 31 päivään joulukuuta 2004 saakka yhteensopiva suoria tukia koskevien voimassa olevien sääntöjen kanssa ja että viljelijät voivat uuden säännöksen nojalla saada uudelleen luvan 1 päivästä tammikuuta 2006, tällaisten menettelyiden keskeyttäminen vuodeksi aiheuttaisi vakavia taloudellisia ongelmia menettelyihin tottuneille viljelijöille ja johtaisi myös maan tukikelpoisuutta koskeviin käytännöllisiin ja erityisiin ongelmiin. Sen vuoksi ja jotta turvattaisiin toimenpiteen jatkuvuus ja jotta maanviljelijät niissä maissa, joissa tällaisia päätöksiä tehdään, voisivat tehdä kylvöpäätöksensä ajoissa, on tarpeen ja asianmukaisesti perusteltua säätää, poiketen siitä, mitä asetuksessa (EY) N:o 1782/2003 säädetään, mainitun vaihtoehdon soveltamisesta vuonna 2005.

(11) Koska tilatukijärjestelmää sovelletaan 1 päivästä tammikuuta 2005, on aiheellista, että tätä asetusta sovelletaan taannehtivasti samasta päivästä alkaen.

(12) Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (EY) N:o 795/2004 seuraavasti:

1) Korvataan 2 artiklan c ja d kohta seuraavasti: ”c) ’pysyvillä kasveilla’ muita viljelykiertoon kuulumattomia viljelmiä kuin monivuotiset laitumet, joihin maata käytetään viiden vuoden ajan tai pidempään ja joista saadaan toistuvia satoja, mukaan luettuina taimitarhat sellaisina kuin ne on määritelty komission päätöksen 2000/115/EY (4) liitteessä I olevassa G/5 kohdassa, lukuun ottamatta monivuotisia kasveja ja niiden taimitarhoja. Asetuksen (EY) N:o 1782/2003 54 artiklan 2 kohtaa sovellettaessa ja kun on kyse pinta-aloista, joista on myös tehty mainitun asetuksen 88 artiklassa säädetty energiakasvien tukea koskeva hakemus, lyhytkiertoinen energiapuu (CN-koodi ex 0602 90 41), Miscanthus sinensis (CN-koodi ex 0602 90 51) ja Phalaris arundicea (ruokohelpi) (CN-koodi ex 1214 90 90) katsotaan monivuotisiksi kasveiksi. Asetuksen (EY) N:o 1782/2003 44 artiklan 2 kohtaa sovellettaessa tukikelpoisiksi hehtaareiksi katsotaan kuitenkin: — pinta-alat, jotka on kylvetty mainituille kasveille 30 päivän huhtikuuta 2004 ja 10 päivän maaliskuuta 2005 välisenä aikana, — pinta-alat, jotka on kylvetty mainituille kasveille ennen 30 päivää huhtikuuta 2004 ja vuokrattu tai hankittu 30 päivän huhtikuuta 2004 ja 10 päivän maaliskuuta 2005 välisenä aikana tilatukijärjestelmän mukaisen tuen hakemista varten. d) ’monivuotisilla kasveilla’ seuraavia viljelykasveja: CN-koodi 0709 10 00 Artisokat 0709 20 00 Parsa 0709 90 90 Raparperi 0810 20 Vadelmat, musteherukat, mulperinmarjat ja loganinmarjat 0810 30 Musta-, valko- ja punaherukat sekä karviaiset 0810 40 Karpalot, puolukat, mustikat ja muut Vaccinium-suvun hedelmät:”

2) Korvataan 3 artiklan 4 kohta seuraavasti: ”4. Edellä olevaa 2 ja 3 kohtaa sovelletaan vain, jos viljelijän on edelleen tarpeen ilmoittaa tukioikeuksista tai siirtää tukioikeus tai sen osa hehtaarin murto-osan kanssa sen jälkeen kun hän on ilmoittanut tai siirtänyt olemassa olevat samanlaatuiset tukioikeudet tai niiden osat.”

3) Korvataan 7 artiklan 6 kohta seuraavasti: ”6. Edellä olevien 1, 2, 3 ja 4 kohdan soveltamiseksi ostamalla tai vuokraamalla siirretyt hehtaarit, joita ei korvata vastaavalla määrällä hehtaareita, on sisällytettävä viljelijän ilmoittamiin hehtaareihin.”

4) Lisätään 10 artiklaan 6 kohta seuraavasti: ”6. Jäsenvaltiot voivat vahvistaa enimmäismäärän, jonka yläpuolella 1 kohtaa sovelletaan.”

5) Korvataan 21 artiklan 4 kohta seuraavasti: ”4. Kestoltaan yli kuuden vuoden mittaisia pitkäaikaisia vuokrasopimuksia, jotka ovat alkaneet viimeistään 15 päivänä toukokuuta 2004, pidetään maan hankintana tai tuotantokapasiteettiin investoimisena sovellettaessa tämän artiklan 1 kohtaa.”

6) Lisätään 22 artiklan 2 kohtaan alakohta seuraavasti: ”Tätä kohtaa sovellettaessa ’vuokratulla maalla’ tarkoitetaan maata, joka oli hankinnan tapahtuessa tai sen jälkeen vuokrattuna sopimuksella, jota ei ole koskaan uusittu, paitsi jos uusiminen on johtunut lakisääteisestä velvollisuudesta.”

7) Lisätään 25 artiklaan kohta seuraavasti: ”4. Asetuksen (EY) N:o 1782/2003 46 artiklan 2 kohdan toista alakohtaa sovellettaessa viljelijän käyttämät tukioikeudet on laskettava hänelle tilatukijärjestelmän ensimmäisenä soveltamisvuonna myönnettyjen tukioikeuksien määrästä, lukuun ottamatta yhdessä maa-alan kanssa myytyjä tukioikeuksia, ja ne on käytettävä yhden kalenterivuoden kuluessa.”

8) Korvataan 47 kohta seuraavasti: ”47 artikla Enimmäismäärien ylittyminen Jos kaikkien asetuksen (EY) N:o 1782/2003 66–71 artiklassa säädettyjen järjestelmien osana maksettavien määrien summa ylittää saman asetuksen 64 artiklan 2 kohdan mukaisesti vahvistetun enimmäismäärän, maksettavaa määrää alennetaan kyseisenä vuonna suhteessa ylittymiseen.”

2 artikla

Poiketen siitä, mitä asetuksen (EY) N:o 1782/2003 51 artiklassa säädetään, jäsenvaltiot voivat päättää vuoden 2005 osalta soveltaa mainitun asetuksen 51 artiklan b alakohdan toista alakohtaa, sellaisena kuin se on muutettuna asetuksella (EY) N:o 864/2004.

3 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Sitä sovelletaan 1 päivästä tammikuuta 2005.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä maaliskuuta 2005. Komission puolesta Mariann FISCHER BOEL Komission jäsen

(1) EUVL L 270, 21.10.2003, s. 1. Asetus sellaisena kuin se on viimeksi muutettuna asetuksella (EY) N:o 118/2005 (EUVL L 24, 27.1.2005, s. 15).

(2) EUVL L 141, 30.4.2004, s. 1. Asetus sellaisena kuin se on muutettuna asetuksella (EY) N:o 1974/2004 (EUVL L 345, 20.11.2004, s. 85).

(3) EUVL L 161, 30.4.2004, s. 48.

(4) EYVL L 38, 12.2.2000, s. 1.